REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

2. decembar 2017. godine

B e o g r a d

NARODNA SKUPŠTINA

Odbor za finansije, republički budžet i kontrolu trošenja javnih sredstava je, na osnovu člana 34. stav 3. Zakona o elektronskim medijima („Službeni glasnik RS“, broj 83/14 i 6/2016) i člana 55. Poslovnika Narodne skupštine („Službeni glasnik RS“, broj 20/12 – prečišćen tekst), na 32. sednici održanoj 2. decembra 2017. godine, razmotrio Finansijski plan Regulatornog tela za elektronske medije za 2017. godinu (broj 400-524/17 od 1. marta 2017. godine).

Odbor je utvrdio Predlog odluke o davanju saglasnosti na Finansijski plan Regulatornog tela za elektronske medije za 2017. godinu i predlaže Narodnoj skupštini da ga, u skladu sa članom 167. Poslovnika Narodne skupštine, razmotri po hitnom postupku.

Za predstavnika predlagača na sednici Narodne skupštine određena je dr Aleksandra Tomić, predsednik Odbora.

PREDSEDNIK

dr Aleksandra Tomić

PREDLOG

Na osnovu člana 34. stav 4. Zakona o elektronskim medijima („Službeni glasnik RS“, broj 83/14 i 6/2016) i člana 8. stav 1. Zakona o Narodnoj skupštini („Službeni glasnik RS“, broj 20/12 – prečišćen tekst),

Narodna skupština Republike Srbije, na \_\_\_\_\_ sednici Drugog redovnog zasedanja Narodne skupštine u 2017. godini, održanoj \_\_\_\_\_\_\_\_\_\_\_ 2017. godine, donela je

O D L U K U

O DAVANjU SAGLASNOSTI NA FINANSIJSKI PLAN REGULATORNOG TELA ZA ELEKTRONSKE MEDIJE ZA 2017. GODINU

I

Daje se saglasnost na Finansijski plan Regulatornog tela za elektronske medije za 2017. godinu.

II

Ovu odluku objaviti u „Službenom glasniku Republike Srbije“.

RS broj \_\_\_

U Beogradu, \_\_\_\_\_\_\_\_2017. godine

NARODNA SKUPŠTINA REPUBLIKE SRBIJE

PREDSEDNIK

Maja Gojković

O b r a z l o ž e nj e

Pravni osnov za donošenje ove odluke sadržan je u odredbi člana 34. Zakona o elektronskim medijima („Službeni glasnik RS“, broj 83/14 i 6/2016) i članu 8. Zakona o Narodnoj skupštini („Službeni glasnik RS“, broj 9/10).

Članom 34. st. 1. i 3. Zakona o elektronskim medijima propisano je da se finansiranje Regulatornog tela za elektronske medije vrši u skladu sa finansijskim planom koji za svaku godinu donosi Savet Regulatora, kao i da je Regulator dužan da predlog finansijskog plana dostavi odboru Narodne skupštine nadležnom za oblast finansija najkasnije do 1. novembra tekuće godine za narednu godinu. Stavom 4. člana 34. Zakona predviđeno je da Narodna skupština daje saglasnost na finansijski plan Regulatora.

Regulator je dana 1. marta 2017. godine uputio Odboru za finansije, republički budžet i kontrolu trošenja javnih sredstava Finansijski plan za 2017. godinu (broj 400-524/17), koji je Savet Regulatora usvojio na 182. redovnoj sednici održanoj 27. februara 2017. godine.

Na osnovu člana 34. stav 3. Zakona o elektronskim medijima Odbor za finansije, republički budžet i kontrolu trošenja javnih sredstava je, na 32. sednici održanoj 2. decembra 2017. godine, razmotrio Finansijski plan Regulatornog tela za elektronske medije za 2017. godinu i utvrdio Predlog odluke o davanju saglasnosti na Finansijski plan Regulatornog tela za elektronske medije za 2017. godinu.

Odbor je odlučio da predloži Narodnoj skupštini da Predlog ove odluke, u skladu sa 167. Poslovnika Narodne skupštine, usvoji po hitnom postupku, kako bi se Regulatornom telu za elektronske medije obezbedili uslovi za nesmetan rad.